മാധ്യമ പ്രവര്ത്തകയ്ക്ക് മറുപടിയായി വാട്സാപ്പിലൂടെ അയച്ചു നല്കിയത് അശ്ലീലച്ചുവയുള്ള ചിത്രങ്ങള്! സ്ത്രീത്വത്തെ അപമാനിച്ചു എന്ന കുറ്റത്തില് ഐഎഎസ് ഉദ്യോഗസ്ഥനായ എന് പ്രശാന്തിനെതിരെ കേസെടുത്ത് പോലീസ്... മാധ്യമ പ്രവര്ത്തകയ്ക്ക് മറുപടിയായി വാട്സാപ്പിലൂടെ അയച്ചു നല്കിയത് അശ്ലീലച്ചുവയുള്ള ചിത്രങ്ങള്. സ്ത്രീത്വത്തെ അപമാനിച്ചു എന്ന കുറ്റത്തില് ഐഎഎസ് ഉദ്യോഗസ്ഥനായ എന് പ്രശാന്തിനെതിരെ കേസെടുത്ത് പോലീസ്. കേരള പത്രപ്രവര്ത്തക യൂണിയന് നല്കിയ പരാതിയിലാണ് നടപടി. ആഴക്കടല് മത്സ്യ ബന്ധന വിവാദത്തില് പ്രതികരണം തേടിയപ്പോള് കേരള ഷിപ്പിങ് ആന്ഡ് ഇന്ലാന്ഡ് നാവിഗേഷന് കോര്പ്പറേഷന് എംഡി ആയ പ്രശാന്ത് മോശമായി പ്രതികരിച്ചെന്നാണ് പരാതി. വാട്സാപ്പിലൂടെ അശ്ലീലച്ചുവയുള്ള ചിത്രങ്ങളാണ്, മാധ്യമ പ്രവര്ത്തകയ്ക്ക് പ്രശാന്ത് മറുപടിയായി നല്കിയത്. സര്ക്കാര് പദവിയില് ഇരിക്കുന്ന ആളില്നിന്ന് ഇത്തരം മറുപടി പ്രതീക്ഷിച്ചില്ലെന്നും അധികാരികളോടു പരാതിപ്പെടുമെന്നും അറിയിച്ചപ്പോള് വാര്ത്ത ചോര്ത്തിയെടുക്കാനുള്ള വിദ്യ കൊള്ളാം, തെറ്റായ ആളുടെ അടുത്ത് തെറ്റായ വിദ്യയായിപ്പോയി എന്നുമായിരുന്നു പ്രശാന്തിന്റെ പ്രതികരണം.